paragraph_text: Current Contents Connect (CC), baza podataka svih znanstvenih područja. Visokih je kriterija odabira časopisa i učestalih ažuriranja stanja. Sadrži sažetak autora, adrese autora, nazivi i adrese izdavača, mogućnost pregleda sadržaja pojedinog broja časopisa te dodatne ključne riječi koje unapređuju pretraživanje. Proizvođač ove podatkovne baze bio je američki Institute for Scientific Information koji je 1992. kupio Thomson Scientific & Healthcare<ref> i postao Thomson ISI, dio Thomson Reutersova odjela  Intellectual Property & Science  do 2016., kad je taj dio prodan i postao Clarivate Analytics sa sjedištem u SAD.<ref> Pokriva izdanja od travnja 1993. do danas. Baza podataka obuhvaća sadržaje brojeva vodećih svjetskih časopisa i bibliografske zapise radova iz više od 9 500 vodećih svjetskih časopisa iz svih područja znanosti te više tisuća knjiga i zbornika skupova. Više je kriterija kojim se probire časopise i uvrštava u ovu bazu. U njih spadaju pored inih učestalost citiranja, citati autora i urednika, urednički integritet i recenziju te uključivanje što više međunarodnih časopisa radi uravnoteženja zastupljenosti autora različitih nacionalnosti. Hrvatskim je znanstvenicima dostupna preko sučelja Web of Science. Sadržaj CC-a grupiran je u sedam skupina znanstvenih područja: